Súradnice: 49°00′47″S 21°00′40″V﻿ / ﻿49,0131°S 21,0111°V﻿ / 49.0131; 21.0111

**Jakubovianska hora** (643,5 m n. m.) je vrch v Šarišskej vrchovine, krajinnom celku Podhôľno-magurskej oblasti. Leží nad obcou Bertotovce, približne 15 km západne od Prešova.

Poloha
------

Nachádza sa v strednej časti pohoria, v geomorfologickom podcelku Sedlická brázda. Vrch leží v Prešovskom kraji, v okrese Prešov a na katastrálnom území obce Bertotovce a Chminianske Jakubovany. Najbližšími sídlami sú na severozápadnom úpätí situované Hendrichovce a Bertotovce, západne sa nachádzajú Fričovce a južne Chminianske Jakubovany.

Opis
----

Jakubovianska hora leží na severnom okraji podcelku Sedlická brázda, nad údolím Svinky, v hrebeni vedúcom z Vtáčej hory (698 m n. m.) na Ždiar (576 m n. m.). Severným smerom sa nachádza Bučie (1 006 m n. m.), Mindžová (920 m n. m.), Brezina (819 m n. m.), Končistá hora (740 m n. m.) a Várheď (513 m n. m.), východným Sýkorov (564 m n. m.), Šarišský vrch (570 m n. m.), Dúbrava (501 m n. m.) a Ždiar (576 m n. m.), južným Grejnár (668 m n. m.), Ostrý vrch (604 m n. m.), Zimná hora (664 m n. m.), Roháčka (1 029 m n. m.), Čierna hora (1 025 m n. m.), Koľvek (800 m n. m.) a Kamenčie (885 m n. m.) a západným vrch Za horou (717 m n. m.), Vtáčia hora (698 m n. m.), Zadný Moravec (959 m n. m.), Sľubica (1 129 m n. m.), Brezová (1 042 m n. m.), Zvolanská (1 064 m n. m.), Patria (1 171 m n. m.), Sopková (661 m n. m.), Hradisko (628 m n. m.), Smrekovica (1 200 m n. m.) a Červená skala (875 m n. m.). Oblasť patrí do povodia rieky Svinka, vedúcej do Hornádu. Severne sa zvažujúce svahy odvodňujú len krátke potoky, vodu z južných odvádza potok Jakubovianka. Na vrchol nevedie značený turistický chodník.

### Výhľady

Vrchol pokrýva horská lúka, ktorá umožňuje kruhový rozhľad. Pri vhodných podmienkach je možné vidieť okolité vrcholy Šarišskej vrchoviny, no tiež Čergov, Bechureň, Branisko, Čiernu horu a Slanské vrchy.

Prístup
-------

Na vrchol nevedie značená turistická trasa, preto prístup je možný lesnými chodníkmi z blízkych obcí Hendrichovce a Bertotovce a Chminianske Jakubovany.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2024-01-21]. Dostupné online. Archivované 2023-12-08 z originálu.
2. 1 2 3  *Šarišská vrchovina – Branisko. Turistická mapa.* 1 : 50 000. Harmanec: VKÚ, a. s. 2000.
3. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-01-21]. Dostupné online.
4. 1 2 3 4 5   *Mapový portál HIKING.SK* [online]. Denník N, [cit. 2024-01-21]. Dostupné online.
5. 1 2   *Mapy.cz* [online]. sk.mapy.cz, [cit. 2024-01-21]. Dostupné online.
6. ↑   *Peakfinder* [online]. peakfinder.org, [cit. 2024-01-21]. Dostupné online.

Pozri aj
--------

* Šarišská vrchovina
* Sedlická brázda
* Zoznam vrcholov v Šarišskej vrchovine

Externé odkazy
--------------

* Poloha na turistickej mape

| * z
* d
* u
Šarišská vrchovina |
| --- |
| Časti | 
* Širocká brázda
* Sedlická brázda
* Chminianska brázda

 |
| Prírodná rezervácia | 
* Dunitová skalka

 |
| Prírodné pamiatky | 
* Podmorský zosuv
* Hrabkovské zlepence

 |
| Vybrané vrcholy Šarišskej vrchovinyZoznam vrcholov | 
* Za horou (717)
* Vtáčia hora (698)
* Zimná hora (664)
* Banský vrch (662)
* Sopková (660)
* Grejnár (658)
* Úboč (649)
* Jakubovianska hora (644)
* Zajačia hora (635)
* Hradisko (628)
* Ostrý vrch (603)

 |